b'\n_START_ARTICLE_\nCastle Rising (borg)\n_START_PARAGRAPH_\nCastle Rising er en rion fra en middelalderlig borg i landsbyen Castle Rising i Norfolk, England. Det blev bygget kort efter 1138 af William d\'Aubigny 2., der havde avanceret i rang blandt den angelnormanniske adel og blevet jarl af Arundel. Med sin nye rigdom opf\xc3\xb8rte han Castle Rising og den omkringliggende dyrepark, som en kombination f\xc3\xa6stning og jagtslot. Det blev nedarvet til Williams efterkommere, inden det overgik til familien de Montalt i 1243. Montalt-familien solgte senere slottet til dronning Isabella, som boede her til hun mistede magten i 1330. Isabella udvidede borgen bygninger og havde en kongelig livsstil, og blev g\xc3\xa6stet af sin s\xc3\xb8n Edvard 3. ved flere lejligheder. Efter hendes d\xc3\xb8d overgik det til Edvard, den sorte prins og dannede hertugd\xc3\xb8mmet Cornwall._NEWLINE_I 1400-tallet blev borgen i stigende grad v\xc3\xa6rdsat for sine jagtfaciliteter frem for det milit\xc3\xa6re forsvar. Det gik i forfald, og p\xc3\xa5 trods af at have flere bebeolsesbygninger blev det forladt i midten af 1550-tallet. Henrik 8. solgte ejendommen til Thomas Howard, hertug af Norfolk, og st\xc3\xb8rstedelen af bygningerne blev revet ned. Det var ikke f\xc3\xb8r 1800-tallet, hvor Mary og Fulke Greville Howard arvede slottet, at det blev renovereret og restaureret. Victorianske forskere unders\xc3\xb8gte stedet og \xc3\xa5bnede det for offentligheden. I 1958 overgik slottet til staten, der udf\xc3\xb8rte flere restaureringer og en ark\xc3\xa6ologiske unders\xc3\xb8gelser. I 1998 overdrog English Heritage ledelse til den nuv\xc3\xa6rende ejer Baron Howard af Rising, som fortsat driver det som en turistattraktion. De ter en listed building af 1. grad._NEWLINE_Castle Rising best\xc3\xa5r af tre baileyer, der hver har stor jordvolde, som tilsammen d\xc3\xa6kker 5 ha, som ark\xc3\xa6ologerne Oliver Creighton og Robert Higham betragter som nogle af de mest imponerende i Storbritannien. P\xc3\xa5 den indre bailey findes et stort keep, der sandsynligvis er bygget med inspiration fra det p\xc3\xa5 Norwich Castle. Det har mange romanske tr\xc3\xa6k inklusive pilaster, str\xc3\xa6bepiller og arkader. Historikerne Beric Morley og David Gurney mener at det er "et af de flotteste normanniske keeps", og dets mililt\xc3\xa6re anvendelse og politiske symbolik har v\xc3\xa6ret diskuteret meget blandt forskere. Omkring borgen l\xc3\xa5 oprindeligt en velholdt park, hvor der kunne jages hjortevildt og kaniner.'